***Szakmai képzés tájékoztató***

***Képzés megnevezése:***

 ***Pedagógiai munkatárs (Pedagógiai asszisztens)*** (01194002)

óraszám: 900 óra

***A képzés célja:*** *A képzés célja, hogy a képzésben résztvevő sajátítsa el a Pedagógiai munkatárs (Pedagógiai asszisztens) szakképesítés megszerzéséhez szükséges elméleti és gyakorlati ismereteket, készségeket és kompetenciákat.*

*A pedagógiai asszisztens óvodában, iskolában, gyermekotthonban, lakásotthonban és egyéb (gyermeknevelő, gondozó) intézményben foglalkoztatott szakember, aki felsőfokú végzettségű szakember, irányítása mellett végzi szakirányú munkáját. A kompetenciahatárokat betartva közreműködik a gyermek/fiatal tevékenységeinek, tanítási óráinak előkészítésében és lebonyolításában. Részt vesz az intézményen belüli és intézményen kívüli programok, szabadidős feladatok előkészítésében és lebonyolításában. Felügyeli, kíséri a csoportot, gondozási feladatokat lát el, részt vesz a gondjaira bízott gyermek/fiatal higiénés szokásrendszerének kialakításában. Koordinálja a család és az intézmény kapcsolattartását.*

*Munkája során differenciált bánásmódot alkalmaz. Különös figyelmet fordít a hátrányos szociokulturális környezetből érkező gyermekre, tanulóra és családjára, valamint figyel a különleges gondozáshoz való jog érvényesülésére. Munkáját a családokkal, más szakemberekkel és a gyermekkel/fiatallal történő kölcsönös tisztelet, tolerancia és hatékony kommunikáció határozza meg.*

*A szakképesítéssel rendelkező képes: nevelési/oktatási feladatokat értelmezni, együttműködni más szakemberekkel, szociális problémák felismerésére, a különleges bánásmódot igénylő gyermek felismerésére, differenciált bánásmód alkalmazására. A konfliktusok felismerésére és megoldásra, adekvát kommunikációra, tevékenységek, tanórák eszközeinek előkészítésére. Rendezvények, programok szabadidős tevékenységek szervezésére, ügyeleti feladatok ellátására, pontos, következetes munkára, módszeres munkavégzésre a különböző helyzetben élő emberek iránti empátiára, toleranciára, általános ismereteket speciális helyzetekben alkalmazni, pedagógiai, pszichológiai, egészségtani ismereteit alkalmazni a szakmai, etikai szabályok betartására, szakmai értékek képviseletére. Olvasott, írott köznyelvi és szakmai szöveget megérteni, köznyelvi és szakmai szöveget írni, információk gyűjtésére, önművelésre.*

***Bemeneti feltétel:***

*Iskolai végzettség: érettségi végzettség*

*Szakmai előképzettség: -*

*Egészségügyi alkalmassági vizsgálat nem szükséges\*.*

***Egyéb információk:***

*A képzés a résztvevő számára ingyenes, amennyiben 2020 óta nem szerzett új képesítést. (alapszakmák, OKJ képzések nem számítanak bele)*

*A képzésen a megengedett hiányzás az összes óraszám 20 %-a (180 óra)*

*Képzés elvégzését igazoló dokumentum:* ***tanúsítvány***

*Sikeres képesítő vizsga esetén:* ***képesítő bizonyítvány***

*Csatlakozási lehetőség, a tanfolyam kezdésének első napját követő egy hét.*

*minimális csoportlétszám: 14 fő*

***Képzés elkezdésének feltétele:***

*-jelentkezési lap kitöltése*

*- érettségi végzettség igazolása*